
DISSERTATIO  MEDICA 


IN  AUGURALIS, 

DE 

FEBRE  INTERMITTENTE. 


Arthuro  West  Auctore. 


PROOEMIUM. 

jMLorborum  quibus  genus  humanum  plectitur, 
historia  causarum,  ratio  modusque  medendi,  lo- 
cum inquirendi  medico  profecto  latum,  praebent ; 
qui  tamen  indies  ob  scientiam,  de  his  rebus  accu- 
mulatam minuitur  ; ideoque,  hunc  tractatum,  in-, 
eo,  non  ut  aliquid  scientiae  jam  comparatae  adji- 
ciam, neque  quidem,  ut  quodvis,  adhuc  obscuri- 
tate repressum  in  medium  proferam,  sed  ut  re- 
gulis Senatus  Academici,  quae  unumquemque 
summos  Medicinae  honores  ambientem,  tentamen 

inaugurale,  cie  aliquo  argumento  medico,  edere 
volunt,  obtemperem  ; et  quoniam  Febris  Intermit- 
tens, in  comitatu  ubi  fere  dego,  etsi  non  ei  indi- 
genosa,  crebrescit,  ad  eam  magis  sedulo  observan- 
dam, et  pro  hujus  tentaminis  argumento  propo- 
nendam, perductus  sum.  Cum  in  memoriam  re- 
vocamus, commeatum  liberum  inter  varias  mundi 
partes,  prae  casteris,  pro  litus  intercedentem,  hunc 
morbum,  saepe  homines  invadere,  vix  mirum  om- 
nino erit ; et  iste  commeatus  adeo  cum  necessita- 
tibus hominum  usuque  vitae  eorum  involvitur,  ut 
iis  se  ab  ejus  aggressu  incolumes  praestare,  haud 
persuadere  potest. 

Quamvis  paludes,  eluviesque  et  gurgites  coe- 
nosi, in  Hibernia  pariter  ac  in  Anglia,  inveniun- 
tur, tamen  morbus,  de  quo  agitur,  in  partibus  il- 
lius, ubi  tales  paludes  sunt,  penitus  incognitus 
est ; et  hoc  mirum  et  praeclarum,  eo  comprobatur, 
quod  in  exemplis  fere  cunctis,  morbus  in  Anglia, 
ortum  habuisse  reperiatur ; neque  in  ullo  tradito, 
originem  in  aliqua,  partium  regionis,  supra  me- 
morata, sumpsisse  cognoscitur.  Fatendum,  qui- 
dem, est  pauca  esse  exempla,  ubi  in  illa  regione, 
acciderit ; non  autem  simul  silentio  praeteriri  de- 
bet, partes  quasdam  ejus  ab  istius  vitii,  invasione 

prorsus  immunitatem  habere.  Haec  didici,  dum 
duobus  Dispensariis  aderam,  medico  me  docente, 
a quo  profecto,  primis  medicinae  elementis,  insti- 
tutus sum,  et  ibi  compluria  Febris  Intermittentis 
exempla,  conspicienda  occurrerunt,  quae  quidem, 
originem  suam  ad  Angliam  retulerunt. 

MORBI  HISTORIA. 

Febris,  sensu  vocabuli  latiore  accepto,  haud,  ob 
symptomata  complexa,  ita  facile  definiri  queat ; 
sed  quoniam  definitio  Febris  Intermittentis  a 
Doctore  Cullen  prolata,  caeteris  melior  habetur, 
ad  eam  referre  liceat: — “ Febres  miasmate  palu- 
“ dum  ortae,  paroxysmis  pluribus,  apyrexia  sal- 
“ tem  remissione  evidente,  interposita,  cum  exa- 
“ cerbatione  notabili,  et  plerumque  cum  horrore, 
“ redeuntibus  constantes ; paroxysmo,  quovis  die 
“ unico  tantum.” 

Hic  morbus,  ex  paroxysmis,  certis  temporibus 
revertentibus,  ab  initio  constat,  remissione  inter- 
cedente, sibi  respondente,  plerumque ; at  typi  uni- 
formitas, ob  quaedam  casu  accidentia,  veluti,  tem- 
pestatem, coelum,  et  praesertim  corporis  habitum, 
varietur.  Diuturnitas  remissionis  typis  diversis 

nomina  diversa  imposuit,  verba  gratia,  “ Quoti- 
“ diana,  Tertiana,  et  Quartana.”  Distributio 
generalis  in  Intermittentes  Regulares  et  Irregu- 
lares fit ; at  multas  aliae  praeterea  existunt,  a rebus 
in  aegro  quolibet,  praesentibus  pendentes,  quas  li- 
mites hujus  tractatus  arctiores,  rejiciunt.  Tria 
stadia  paroxysmum  efficiunt,  quae  sibi  deinceps, 
ordine  certo  succedunt,  et  nomina,  Frigidum,  Ca- 
lidum, et  Sudans,  prout,  varia  indicia  cuique  ad- 
sunt, habent.  Sensus  languoris  generalis  paro- 
xysmi accessionem  antecedit,  qui  oscitatione  et 
pandiculatione,  frequente,  manifeste  proditur ; ca- 
pitis dolor,  nausea,  sensusque  frigoris,  quoque  co- 
mitantur. Stadium  primum  sive  frigidum,  a suc- 
cussionibus rigoribusque,  corporis  diuturnitatis 
vehementiaeque  variae  incipit.  Hac  conditione, 
functiones  singulae,  plus  minus  turbantur ; respi- 
ratio ob  copiam  sanguinis,  ad  pulmones  deriva- 
tam, a statu  summae  cutis  constricta,  multum  im- 
peditur. Functiones  naturales,  sub  quo  nomine, 
Secretiones,  Excretiones  et  Concoctionem,  com- 
plectimur, haud  parum  laeduntur ; postrema  prae 
caeteris,  quod  a nausea,  vomituque  saepe  praesenti- 
bus, satis  superque  monstratur : vomitus  autem, 
cordis  et  arteriarum  actione  excitata,  ideoque  sta- 

dio  frigido  finito,  haud  raro  prodest ; inde  inter 
prima  est,  in  hoc  morbo  curando,  vomitorium  re- 
medium, exhibere.  Stadium  secundum  sive  cali- 
dum ei  jam  proxime  descripto  succedit,  et  vultu 
rubefacto  itemque  calore  diffuso,  mutationem  in 
aegri  conditione  gratissimam  inducente,  notatur ; 
nunc  quoque  corporis  .relaxatio  generalis  subit ; 
functiones  jam  partim  vigorem  solitum  recipiunt, 
et  id  respiratione  melius  peracta  pulsuque  sani- 
ore comprobatur.  Renixus  autem  nonnunquam 
adeo  vehemens  est,  ut  excitationem  vasculosam 
magnam,  aliquando  ad  delirium  usque  provectam, 
efficiat ; vasa  secernentia  et  excernentia,  actione 
sua  plene  recuperata,  muneribus  libere  funguntur ; 
unde  oritur  humiditas  quaedam  in  partibus  sin- 
gulis conspecta,  quae  paulatim  ad  sudorem  profu- 
sum ; continuata,  originem,  tertio  et  postremo,  id 
est  sudanti  stadio,  praebet,  et  sic  paroxysmum  re- 
solvit. Rx  supra  .dictis,  igitur,  primum  seu  fri- 
gidum, duobus  subsequ entibus  causam  quare  ac- 
cedant, existere  constat.  Distributio  hujus  mali 
in  typos  suos  propria,  maxime  medici  interest, 
quippe  quae  in  prognosi  praedicanda  et  interdum 
in  prophylaxi  instituenda,  haud  parum  adjuvet. 

Forma  Quotidiana,  rarissima,  at  saevissima,  et 

quod  at  typum  attinet,  maxime  mutabilis,  existit. 
Aggressus  ejus  mane  invadunt,  notis  Quotidianas 
verae  alienis  saepe  comitantibus,  cui  porro  juniores 
et  foeminae  compagis  mollioris  et  debilioris,  pras 
caeteris,  proclives  fiunt  Cullen  celeb.  hanc  ita 
definit : — 44  Paroxysmi  similes,  intervallo  viginti 
44  quatuor  circiter  horarum,  paroxysmis  matuti- 
“ nis.”  Tertiana,  sive  species  secunda,  saepissime, 
quatenus  ipse  vidi,  occurrit ; plerumque  vere  appa- 
ret, hominesque  aetate  florentes,  constitutione  ro- 
busta, et  vigente,  et  temperamento  bilioso,  ideo- 
que  diathesi  inflammatoria,  aggreditur.  Haec  spe- 
cies circa  meridiem  invadit,  et  itaque  talibus  ver- 
bis a Doctore  Culleno  definitur  : — 44  Faroxys- 
44  mi  similes,  intervallo  quadraginta  octo  circiter 
44  horarum,  accessionibus  meridianis.”  Tertia, 
sive  Quartana,  pertinacissima  et  maxime  tarda 
omnium  est,  scilicet,  quam  affectis  cujusvis  visce- 
ris, hepatis  vel  splenis  praesertim,  fere  comitetur ; 
aetatem  constantem,  et  tempore  pomeridiano  ag- 
greditur. De  hoc  quoque  Doctor  Cullen  ita 
dicit, — 44  Paroxysmi  similes,  intervallo  septua- 
44  ginta  duarum  circiter  horarum,  paroxysmis  po- 
44  meridianis.”  Hic  fortasse  annotare  licet,  ad 
quasdam,  ex  observationibus  praecedentibus,  sta- 


DE  FEBRE  INTERMITTENTE. 


7 


biliendas,  quod  de  exemplis  triginta  quinque,  me 
praesente  apud  Dispensarium  supra  memoratum 
tractatis,  quatuordecim  Tertianae  essent,  decem 
Quartanae,  et  octo  tantum  Quotidianae  Intermit- 
tentes; cujus  observationis,  album  ejus  institutio- 
nis, argumentum  et  columen  existet.  Hae  spe- 
cies tres  saepe  typum  mutant ; Quotidianis  in  Ter- 
tianas, et  his  in  Quartanas  conversis,  imo  a typo 
Intermittente  ad  formam  Continuam  (cui  quidem 
Quotidiana  maxime  proclivis  est),  commigrare 
queant. 


DE  CAUSIS  PROXIMA  ET  REMOTIS. 

Causa  Proxima.— Y era  causa  proxima  ea,  quae 
vere  morbum  efficit  et  continuat ; quae  si  sublata 
fuerit,  corpus  morbo  vacuum  relinquit,  haberi  de- 
bet. Pathologi,  tamen  hunc  morbum,  non  ita  bene 
norunt,  ut  de  eo  tali  modo,  loquantur  ; id  est, 
causa  proxima  istius  adhuc,  in  atra  caligine  mersa, 
latet.  Cum  historiam,  scientiae  medicae,  inspicia- 
mus,  multa  de  ea  re,  commenta  proposita,  inveni- 
mus ; quae  tantum  donec,  ingenium  animi  aucto- 
rum, immensum  patefacerent,  duraverunt,  alia- 

que  statim,  his  subrutis,  provenere.  Cum  tantil- 
lum igitur  inter  scriptores,  de  hoc  argumento 
constat,  non  potest  esse,  quin  opiniones  nostrae 
incertae,  et  deductiones  inde  derivatae,  futiles  om- 
nino fiant.  Secundum  disciplinam  Hippocrati- 
cam,  e nisu  naturae,  ad  materiam  morbificam, 
intra  corpus  genitam,  per  cutem  ejiciendam,  con- 
sistit : a Boerhaave  lentori  et  visciditati  humo- 
rum corporis,  refertur ; et  si  Hoffman,  Stahl, 
et  Culleno  credimus,  spasmo  vasorum  extremo- 
rum, ad  corporis  superficiem,  causa  proxima  hujus 
mali  recte  attribuitur.  Harum  doctrinarum  cu- 
juslibet  refutationem  inire,  a re  nostra  alienum 
foret ; ideoque  mihi  dicere  sufficiet,  commentum  a 
Culleno,  ut  opinor,  hodie  apud  medicos  prae- 
ceptores maxime  valere. 

De  Causis  Remotis . — Has  in  classes  duas, 
Praedisponentes,  scilicet,  et  Excitantes,  Patholo- 
gi  distribuunt,  quarum  priores  corpus  tantum- 
modo, ad  morbum  suscipiendum  proclive  reddunt, 
posteriores,  morbum,  in  corpore  sic  jam  proclivi 
facto,  excitant,  et  utrisque  concurrentibus,  mor- 
bus vere  adesse  dicatur. 

De  Causis  Prcedisponentibus . — His  annume- 
randa sunt  omnia  quae  corpus  ipsum  debilitant,  a 
mente  pariter  ac  corpore  orta,  veluti  victus  pra- 
vus, aquosus;  vestes  vel  stragula  madida,  usus 
potionum  meraciorum  immodicus,  venus  nimia, 
concoctio  cibi  vitiata,  coeli  in  regionibus  calidis, 
intemperies,  tristitia  immoderata,  pervigiliumque, 
et  caetera  quae  pari  modo  vires  vitae  imminuunt. 
Proclivitas  in  aliquo  adsit,  nec  tamen  ille  neces- 
sario vitio  corripiatur ; corpus  enim  causis  exci- 
tantibus perpetuo  objectum,  iis  resistere  videmus ; 
homo  tamen  pariter  objectus,  neque  omnino  pro- 
clivior, forte  morbi  vehementiam  sentiat.  Hoc  a 
testimonio  scriptoris  jure  celeb.  comprobatur,  qui 
dicit  accolas  paludum,  in  Lindi  comitatu  in  An- 
glia  rarius  hoc  morbo  plecti,  quam  qui  regionibus 
aliis  et  altiis  sitis  advenerunt.  Hujus  morbi  se- 
mina in  corpore,  aliquamdiu  inertia  neque  sus- 
pecta jaceant ; cujus  facti,  multa  et  quidem  mise- 
randa exempla  conspexi  in  messoribus  Hibernis 
qui  in  Angliam,  fruges  demetendi  causa  iverint, 
et  mensibus  Augusto,  Septembri,  Octobri  vel  De- 
cembri ineunte,  domum  redeant,  neque  morbo  ad 
menses  Aprilium,  Maium,  Junium  vel  Julium 
sequentes  usque  ad,  laborent.  Consuetudo  quoque 

causa  praedisponens,  ducitur  ; qui  enim  jam  eo 
morbo  aegrotarunt,  illi  redeunti,  causa  laevissima, 
veluti  Euro  spirante,  vel  gradu  causae  excitantis 
minori,  obnoxii  sunt. 

De  Causa  Excitante. — Inter  physiologos  ho- 
diernos, miasma  paludum,  sive  effluvium  a vege- 
tabilibus substantiis  in  stagnis  vel  campis  palus- 
tribus, caloris  actione,  decompositis,  ortum,  solam 
unicamque  Febris  Intermittentis  causam,  exci- 
tantem, existere  constat ; quae  sententia  talibus 
argumentis  comprobatur.  Primo,  homines,  loca, 
ubi  hoc  miasma  gignitur,  adeuntes,  Febre  Inter- 
mittente plecti.  Secundo,  Regiones  huic  febris 
speciei  obnoxias,  paludibus  desiccatis,  et  tali  ex- 
halatione sublata,  salubres  fieri ; et,  tertio,  hanc 
febrem  in  iis  regionibus,  quae  stagnis  refertae  sunt, 
et  certis  temporibus  inundantur,  maxime  valere. 
Quomodo,  istius  materiae,  modus  operandi, expli- 
candus sit,  minime  notum  est ; neque  notitiam  de 
ejus  dotibus  chemicis  pleniorem  habemus,  et  talem 
subesse  tantum  ab  effectibus,  judicare  licet. 
Haud  secus  ac  de  caeteris  miasmatis,  omnibus 
accidit,  ut  hoc  concentratione  validius  evadit ; et 
siquando,  corpori  humano,  in  hac  conditione  ad- 
movetur, malum,  de  quo  agitur,  ciet.  Doctor 

Cullen  de  hoc  argumento  talia  fatur : 44  What 
44  the  nature  of  this  miasma  is,  we  know  not,  nor 
44  do  we  certainly  know,  whether  it  differs  in  kind 
44  or  not,  but  it  is  probable  that  it  does  not,  and 
44  that  it  varies  only  in  the  degree  of  its  powers, 
44  or,  perhaps,  as  to  its  quantity,  in  a given 
44  space 

Haec  materia  per  rivos  aeris  defertur,  nec  in 
suppellectilis  partibus  fomites  efficientibus,  latere 
queat ; et  in  vi  a nebulis  nocturnis,  praesertim  si 
dies  prior  aestu  torridus  fuerat,  augeri  videtur. 

DIAGNOSIS. 

Iis  quae  jam  dicta  sunt,  bene  perpensis,  mihi 
saltem  liquido  constat,  Febrem  Intermittentem, 
si  modo,  symptomata  rite  notata  fuerint,  vix  cum 
ullo  morbo  alio  confundi  posse.  Forsitan  tamen, 
dicatur,  quod  cum  Quartanae  et  Tertianae  Inter- 
mittentes, in  Quotidianas,  Quotidianae  in  Remit- 
tentes, et  hae  denique  in  formam  Continuam  con- 
verti queant,  et  exacerbationes  et  remissiones  pos- 


* Vide  Prae.  Ph,  vol.  i.  s.  84,  p.  84 

tremarum  eodem  tempore  quo  Quotidianae  sole- 
bant accidere  possint,  haud  parum  difficile  inter 
Quotidianam  Intermittentem,  et  Remittentem, 
et  Febrem  Continuam,  discrimen  facere  evadat ; 
sed  quoniam,  vix  aliquid  beneficii  e tali  discri- 
mine, quod  ad  prophylaxin  vel  curam  attinet, 
proflueret,  jam  ad  argumentum  meum  ulterius 
indagandum  progrediar. 


PROGNOSIS. 

Quoniam  multa  ex  indiciis,  a pathologis  mor- 
bosis esse  creditis,  a naturae  conamine,  morbum, 
fine  salubri  inducto,  superare,  oriantur ; in  prae- 
sagio edendi,  vix  nimis  cauti  esse  possumus,  et 
scientia  nostra,  ejus  quod  causa  mortis  ultima  fiat, 
praecipue  dirigi  debemus.  Res  multae,  ad  pro- 
gnosin  in  Febre  Intermittente,  variam  et  incer- 
tam reddendam,  conducunt ; hujusmodi  sunt,  coe- 
lum sub  quo  degunt  homines,  anni  tempestas, 
temperamentum,  et  alia  fortuita. 

Coeli  Tractus. — Intermittentes  regionum  tro- 
picarum, plerumque  inflammatione  alicujus  visce- 
ris comitantur,  et  si  diuturnae  fuerint,  in  eandem 

vetustam  desinunt,  ideoque  periculosissima  haberi 
debent.  Raro  ad  exitum  lethalem  cito  decurrunt ; 
attamen  post  aliquod  temporis  spatium,  tanta 
debilitas  supervenit,  ut  vim  vitae  prorsus  exsupe- 
ret ; aliquando  nihilominus,  decursum  mediocrem 
peragunt,  notae  tamen  adeo  sthenicae,  ut  curatio 
fortior  necessaria  fiat.  Turbationes  viscerum 
chylopoieti eorum,  et  organorum  quae  alimenti  con- 
coctioni inserviunt,  saepe  in  regionibus  calidis 
conspiciuntur,  unde  Diarrhoea,  Dysenteria,  hepa- 
tis et  splenis  affectiones,  indurationem  vel  inflam- 
mationem vetustam  horum  organorum,  inducen- 
tes oriuntur. 

Anni  Tempestas.— Hae  coeli  tractum,  quod  ad 
effectus,  in  intermittentibus  haud  parum  refert. 
Febres  vernales  formam  plerumque  Sthenicam, 
autumnales  vero,  Asthenicam,  accipiunt.  Quo 
calidior  et  siccior  temperies  fuerit,  eo  magis  con- 
centrafcum  virus  erit,  ideoque  actio  ejus,  in  corpus 
vehem  en  tior ; dum  contra,  anni  tempestate  prae- 
ter solitum  pluviali  accidente,  miasma  adeo  ut 
pene  iners  fiat,  diluitur. 

iEgri  Temperamentum.  — Constitutiones  ho- 
minum, vel  potius  Temperamenta,  ut  secundum 
artem  vocantur,  tam  diversa,  inter  se  invicem, 

existunt,  quam  morbi  quibus  singuli  obnoxii  sunt, 
et  ab  aliquo  humorum  genere  prae  cae  teris  valente, 
varia  nomina,  veluti,  sanguineum,  biliosum,  phleg- 
maticum, &c.  sibi  adepta.  Haec  bene  novisse  me- 
dici haud  parum  refert,  quoniam  compagem  hu- 
manam, quod  a morbis  quibusvis  proclivitatem 
inducendam,  vel  remediorum  in  eodem  effectus 
attinet,  multum  afficiunt.  Temperamentum  san- 
guineum, ob  actionem  virium  sanguinem  moven- 
tium prae  caeteris  valentem,  febribus  insigniter,  at 
typi  fortasse  ardentioris,  quam  ejus  de  qua  trac- 
tamus, objicitur. 

Temperamentum  biliosum,  (vel  ut  aliter  nomi- 
natur Melancholicum,  ob  atrae  bilis  nimietatem), 
quia  in  regionibus  ubi  intermittentes  grassantur, 
frequentissimum  est,  organaque  quae  fellis  secre- 
tioni inserviunt,  plerumque  turbantur,  huic  mor- 
bo maximam  proclivitatem  habet.-  Hoc  casu, 
morbus  si  generaliter  dicere  fas  est,  in  eas  splenis 
et  jecinoris  indurationes  desinunt,  quae  verna- 
cule “ Ague  cakes  ” vulgo  nominantur : tumores 
oedematosi  et  magna  debilitas  succedunt,  quae 
symptomata  nisi  tollantur,  vel  alias  morbos  vel 
mortem  ipsam  tandem  inducunt. 

Quae  forte  et  casu  accidunt. — Siquando  parox- 

ysmi  breves,  mites,  et  regulares  sunt,  morbus  exi- 
tum felicem  verisimiliter  habiturus  est ; at  si  ab- 
normis est,  signaque  veras  intermittenti  aliena,  vel- 
uti  Syncope,  Apoplexia,  spasmus  vehemens,  tor- 
por, vel  quodvis  ex  organis  magis  ad  vitam  con- 
ferentibus, graviter  affectum,  functione  ejus  im- 
pedita, accedunt,  periculum  gravissimum  metu- 
endum erit.  Si  corpus  quando  miasma  febrificum 
apponitur,  alio  quodvis  morbo  laborat,  aggressu 
minus  facile  resistere  poterit ; hinc  Intermitten- 
tes eum  affectionibus  organorum  vitalium  con- 
junctas, inter  mala  gravissima  habendae  sunt. 
Quum  intervalla  paroxysmorum  brevia  eunt,  vel- 
uti  in  forma  quotidiana,  quia  tunc  vires  quam 
maxime  prostrantur,  neque  requies  inter  aggres- 
siones adeo  longa  est,  ut  constitutu  sese  recipiat, 
et  ad  exacerbationes  secuturas  subeundas  idonea 
evadat,  pessimum  erit.  Hic  morbus  autem  tali 
modo,  non  saspe  desinit ; alicujus  cavorum,  visce- 
ris saepius,  affectionem  vetustam,  inducit.  Cum 
hoc  malum,  simul  cum  affectione  viscerum  locali, 
adest,  (quod  ab  iis  qui  regiones  torridas  invise- 
rant, ibi  haud  raro  accidere  discimus),  periculum 
augescet.  Hoc  verum  esse  conspexi,  sub  nostro 
coelo  temperato  Hibernia,  scilicet,  ubi  splenis  et 

jecoris  morbi,  curationem  difficiliorem  et  tardio- 
rem, morbumque  ipsum  saeviorem,  reddidere. 
Diuturnitas  Intermittentium,  valde  incerta  est ; 
et  ab  hebdomadis  paucis,  ad  annos  aliquot  variat ; 
plerumque  vero,  earum  pertinacissima  est  Quar- 
tana, quae  praeterea,  difficillime  ad  sanitatem  per- 
ducitur. 


RATIO  MEDENDI. 

Hanc  partem  tentaminis,  haud  exigua  diffi- 
dentia ineo,  oh  multas  imprimis  mutationes,  quas 
Febris  Intermittentis  medela,  vel,  a cogitatione, 
m edentis  praejudicata,  vel  praxeos,  diversis  tem- 
poribus, consuetudine,  diversa  subiit;  pauca  tamen 
de  ea,  quae  medentibus,  jam  maxime  placere  vide- 
tur, proponam.  Tria  sunt,  igitur,  ut  opinor,  con- 
silia a medico  satisfacienda. 

Imo,  Paroxysmo  progredienti,  quam  citissime 
occurrere. 

%do,  Paroxysmis  redituris  praevenire. 

3/io,  Vim  roburque  corporis  universi,  sustinere  : 
quibus, 

4 to,  Fortasse,  adjicere  liceat,  nempe,  Sympto- 
mata singula  allevare. 

Imo,  Paroxysmo  progrediente  quam  citis- 
sime occurrere . — In  hoc  consilio  satisfaciendo, 
cautela  ob  res  quasdam  necessaria  evadit,  tales 
sunt,  Diathesis  Sthenica,  sive  Phlogistica,  vel 
sanguinis  impetus,  in  aliquod  ex  visceribus,  trium 
cavitatum  majorum  directus;  quae  porro  condi- 
tiones singulae  remediis,  cuique  idoneis  tollenda; 
sunt,  aliter  enim  remedium  morbo  ipso  pernicio- 
sius fiat. 

Medicamenta  ad  hoc  usurpata  generis  anti- 
spasmodici  sunt ; quorum  dotes  medicinales  anti- 
quis minime  incognitae  fuisse  videntur;  eos 
enim  allium,  sinapi,  capsicum,  et  similia,  ad  hoc 
praecepisse  invenimus.  Opium,  sub  forma  tinc- 
turas copia  3 ss.,  vel  cum  aethere  sulphurico,  ea- 
dem proportione  conjunctum,  cum  beneficio  op- 
tato assumptum  vidi ; sed  hoc  haud  secus  ac  alia 
remedia,  omnia  (quare  nescio)  inutile,  conspexi. 
Emetica  vel  ad  nauseam,  vel  ad  vomitum  ple- 
num, devorata,  saepe  auxilium  secum  afferunt. 
Ad  morbi  initium  vomitoria  meliora  sunt,  quia 
genus  saiiguiferum  excitant,  et  canalem  alimen- 
torum, aliquando  per  catharsin  deplent,  et  ad  ac- 
tionem medicaminum  postea  exhibendorum  ven- 
triculum magis  aptum  reddunt.  Inter  stadia  vero 

subsequentia,  nauseantia  tantummodo,  magis  ido- 
nea fient,  qum  vi  solvente  lenem  diaphoresin  in- 
ducant. Stibii  et  Zinci  praeparationes,  summo 
cum  beneficio  usurpatas  vidi.  Vide  formulam 
subscriptam  •. 

- Ad  turbationes  Primarum  Viarum,  semper  re- 
spicere op  rtet,  et  usque,  primo  per  cathartica, 
deinde  per  laxantia,  tolli  debent ; aliter  enim  cae- 
tera  remedia  effectu  careant.  Ad  prius  consilium 
calomelanos  extractum  catliarticum,  pulvisque  ja- 
lapae  simplex  vel  compositus,  bene  accommodan- 
tur; ad  posterius,  senna,  rheum  palmatum,  manna, 
et  sales  neutri.  Aliquando  paroxysmus  subigi 
nequit ; at  fere  accidit  quod  signa  leniora  eveni- 
ant, et  aegri  molestia  minuatur. 

%do,  Paroxysmo  redituro  'praevenire . — Dum 
intermissio  adest,  tempus  est  optimum  quo  me- 
dicina aliquid  boni  agatur,  et  medicamenta, 
ad  hoc  laudata,  valde  diversa  sunt;  horum  au- 


* R.  Antimonii  Tartratis,  gr.  iv. 

Aqua  ferventis,  g ij.  Misce,  fiat  Mistura. 

Cujus  capiat  ^ j.  quadrante  quaque  hora,  donec  vo- 
mitus superveniat.  Vel, 

R.  Sulphatis  Zinci,  ex  gr.  xij.  ad  9 j.  pro  emetico. 

tem  cinchona  apud  omnes  maxime  aestimatur, 
etsi  pauca  sunt  medicamina,  quibus  usurpan- 
dis, quam  huic,  impedimenta  plura  objecta  sunt. 
Illorum  medicaminum,  est  quae  copia  majore, 
et  in  morbi  decursu  perquam  mature  devo- 
rata prosunt.  Non  autem  semper,  adeo  cito  et 
largiter  exhiberi  potest ; saepe  enim  ob  conditio- 
nem ventriculi  irritabilem,  iterum  rejicitur  ; tali 
casu  vero,  doses  parvas,  et  repetitas,  vel  cum  opio 
conjunctas,  vel  forma  enematum  in  anum  infu- 
sas, experiri  oportebit.  Multum  effectus  ejus,  ab 
administrationis  modo  pendet ; pulvis  quidem 
saepissime  praecipitur;  cum  tamen  hanc  formam 
nauseam  facilius  excitaturam  esse  verisimile  vi- 
detur, infusum,  decoctum,  extracta  aquosa  vel 
alcoholica,  aut  tinctura,  in  locum  illius  suffici- 
antur. 

Arsenicum  pro  febrifugo  aliquamdiu  in  honore 
fuit,  at  exploratione  accurata  instituta,  constitu- 
tionibus quibusdam  nocere  compertum  est ; nihi- 
lominus in  Febre  Intermittente, remedium  aestima- 
bile est,  et  sub  forma  solutionis  Dris  F oweerti, 
arsenitisque  potassae,  plerumque  exhibetur.  So- 
luti exhibitionem  nonnunquam  gravia  indicia, 

veluti  vomitus,  vertigo,  visus  jactura,  tormina, 

et  alia  symptomata  perversa  comitantur,  ideoque, 
cum  quovis  cathartico  aromatico,  vel  opiato,  con- 
jungi debet:  aegerque  levissimo  incommodo  sus- 
tentato, ab  ejus  usu  stati m abstinere  jubeatur. 
Solutionis  arsenicalis  guttae  a duabus  ad  sex,  vel 
plures  (pro  aegri  aetate  et  viribus),  bis  in  die,  im- 
perentur, et  arsenitis  potassae  grano  a decimo 
sexto  ad  decimum  quartum  pro  dosi  ingeratur, 
Copia  primo  parva  esse  debet,  et  postea  augeri ; 
ut,  quae  copia  aegro  optime  conveniat,  reperiatur, 
aliae  constitutiones  enim  aliis  facilius  afficiantur. 
Interdum  haec  utraque  medicamina  inefficacia 
inveniuntur,  et  tali  casu  parum  quidem  ab  aliis 
remediis  ad  consilium  secundum  satisfaciendum 
sperari  potest ; ideoque  ad  tertium  transeundum 
est. 

3 tio,  Vim  robur  que  Corporis  universi  susti- 
nere.— Non  satis  erit,  paroxysmo  semel,  bis  vel 
aliquoties  obsistere,  sed  vires  vitae,  constanter, 
auxilio  subire,  necesse  fiet.  Ad  hoc  aliquot  re- 
media jam  memorata  usurpanda  sunt ; veluti 
tonica,  quibus  amara  et  astringentia  amara  ad- 
jiciantur. Cinchona  in  hoc  stadio,  consilio  ac  in 
duobus  prioribus  diverso,  exhibetur ; hic  enim, 

quasi  tonica  ad  corpus  contra  vires  morbi  debili- 
tantes sustinendum,  at  in  prioribus,  uti  stimu- 
lans, praecipitur,  ut  actione  cordis  et  arteriarum 
excitata,  miasma  febrificum  superatum,  ej usque 
actio  subacta,  foret.  Generis  secundi,  amarorum, 
scilicet,  multa  in  usu  sunt ; maxime  laudata,  au- 
tem esse  videntur,  infusa  quassiae,  gentianae,  an- 
themidis,  leontodontis,  et  colombae,  quae  aut  per 
se,  aut  cum  cinchona  conjuncta,  exhibeantur. 

Alvus  regularis,  sed  non  nimis  cita,  servari  de- 

• ' *> 

bet,  quod  per  aliquod  leniter  laxans,  veluti  elec- 
tuarium  sennae,  mannam,  oleum  ricini,  salesque 
neutros,  &c.  efficiatur.  Diaeta  tenuis,  facilis  con- 
coctu et  nutriens,  sit,  omnesque  liquores  fermen- 
tatos et  inebriantes,  omni  cura  evitare  oportet. 

4 to9  Symptomata  singula  allevare. — Inter 
Febris  Intermittentis  decursum,  aliquot  signa, 
sese  in  apertum  produnt,  quae  etsi  a Febre  Inter- 
mittente idiopathica,  aliena  sint,  non  eo  minus, 
animi  attentionem  insignem,  sibi  vindicant ; quo- 
niam iis,  non  sublatis,  vel  saltem  sublevatis,  cu- 
ratio febris  ipsius,  si  omnino  effici  potest,  difficil- 
lima evadat. 

Harum  paginarum  limites,  cunctas  has  affec- 

tiones  minute  inspicere,  non  sinunt ; et  itaque 
tantummodo  eas  quae  saepissime  hunc  morbum 
comitantur,  et  sua  natura  maxime  molesta  sunt, 
animadvertam.  Quasdam  ex  iis  adeo,  pestiferas 
esse  cognovi,  ut  morbum  eo  unde  orirentur,  ma- 
gis complexum  et  sanatu  difficiliorem,  effecerint. 
Hujusmodi  sunt  tumores  vel  scirrhus  jecoris  et 
splenis, vel  horum  viscerum  induratio  quae  Anglice 
“ Ague-cake  ” nomen  habet. 

Haec  nisi  tollantur  vel  subleventur.  Hydropem, 
Icterum,  Diarrhoeam,  seriemque  symptomatum 
gravissimorum,  inducant.  Quamvis  febris  ipsa 
sistatur,  hae  indurationes  haud  raro  adeo  pertina- 
citer manent,  ut  omni  remedio  obstent,  et  hy- 
drargyro  soli  cedant.  Hoc  optime  copia  parva, 
at  saepe  repetita,  submuriatis  hydrargyri,  vel  sub 
forma  pilulae  hydrargyri,  exhibeatur.  Si  Diar- 
rhoea ab  actione  ejus  in  intestina  supervenerit, 
hoc  medicamen,  cum  opio  conjungatur,  vel  un- 
guentum forte,  lateri  supra  situm  visceris  affecti, 
imponi  queat. 

Interdum  accidit,  ut  hoc  forma  quaque  spem 
medici  fallat,  et  remedia  minus  valida  effectum 
speratum  praestent.  Portiones,  conii  maculati 
parvae,  a nonnullis  laudatae  sunt;  at  hujus  medi- 


DE  FEBRE  INTERMITTENTE. 


caminis  efficientiae,  imperitus  sum.  Si  haec  con- 
ditio indurata  haud  tollatur,  hydrops  plerumque 
succedit,  a ramulis,  ut  verisimile  apparet,  venae 
portarum  obstructis,  redituque  sanguinis  libero, 
a visceribus  abdominis,  sed  praecipue  chylopoie- 
ticis,  impedito,  unde  copia  lymphae  exhalatur 
major  quam  quae  per  absorbentia  exhauriri  pos- 
sit. Siquando  diarrhoea  sponte  accesserit,  pulvere 
ipecacuanhae  compositae,  vel  mistura  cretae,  vel 
opiatis,  optime  compescatur. 

Hic  ergo  tentamen  meum  mancum,  de  morbo 
adeo  momentoso  scriptum,  ad  finem  perduco: 
multa  vera  de  historia,  causis,  et  ratione  medendi, 
me  praeterisse  fateor,  quae  quidem  ingeniis  me- 
lius instructis  illustranda,  relinquo;  et  interea 
veniam  illorum,  qui  has  paginas  forte  perlegant, 
qua  decet  reverentia,  posco. 


FINIS. 

